**NJOFTIM PËR SHTYP**

**RAPORTI I RI I NISMËS GLOBALE NDALET TEK ROLI I SHOQËRISË CIVILE NË TRAJTIMIN E KRIMIT TË ORGANIZUAR DHE KORRUPSIONIT NË BALLKANIN PERËNDIMOR**

**VJENË, Austri – 15 Mars 2021:** Sipas një raporti të ri nga Nisma Globale kundër Krimit të Organizuar Ndërkombëtar (GI-TOC), më pak se 1 përqind e organizatave të shoqërisë civile (OSHC) të regjistruara në Ballkanin Perëndimor merren drejtpërdrejt me krimin e organizuar ose korrupsionin.

Raporti i ri i përpiluar nga **Observatori i Ekonomive të Paligjshme në Evropën Juglindore (SEE-Obs)**, pjesë e GI-TOC, me titull **“Të fortë së bashku: Përforcimi i qëndrueshmërisë midis shoqërisë civile në Ballkanin Perëndimor”**, botuar më 15 Mars, tregon se pak nga 100,000 OSHC në gjashtë vendet e Ballkanin Perëndimor (BB6) janë përqendruar në një nga kërcënimet më serioze dhe më të përhapura në rajon. Në të njëjtën kohë, raporti tregon se ku OSHC-të janë aktive në zvogëlimin e cenueshmërisë së lidhur me krimin e organizuar dhe korrupsionin në Ballkanin Perëndimor duke punuar në çështje që lidhen me përdorimin e drogës, zhvillimin e të rinjve, ri-integrimin pas burgut, lirinë e medias, çështjet e mjedisit dhe integrimin e grupeve të margjinalizuara.

I bazuar në më shumë se 100 intervista me OSHC-të në terren, raporti nënvizon rolin e rëndësishëm që luan shoqëria civile në trajtimin e krimit të organizuar, sfidat kryesore me të cilat OSHC-të që merren me këtë temë përballen në Ballkanin Perëndimor dhe identifikon praktikat e mira.

‘Ky raport tregon se hapësira për shoqërinë civile në Ballkanin Perëndimor po zvogëlohet,’ tha autorja kryesore Kristina Amerhauser. ‘Kjo është shqetësuese meqenëseshoqëria civile ka një rol kryesor në forcimin e rezistencës ndaj krimit të organizuar dhe korrupsionit.’

Bazuar në gjetjet e hulumtimit, është e qartë se OSHC-të që merren me të rinjtë, që përfshijnë ndërmarrjet shoqërore, që veprojnë si ofrues të shërbimeve dhe që janë të angazhuar në media lokale ose kërkime sigurojnë pikat më të mira të hyrjes për të pasur një ndikim në komunitetet e tyre.

Më poshtë gjeni disa përfundime të theksuara në raport:

* Krimi i organizuar dhe korrupsioni duhet të bëhet më i njohur për komunitetin duke çmitizuar çështjen dhe shpjeguar ndikimin e tij në komunitete.
* Duhet të ketë një bashkëpunim më efektiv rajonal midis OSHC-ve që merren me krimin e organizuar dhe bashkëpunimin në BP.
* OSHC-të duhet të gjejnë një mënyrë për të mbajtur kanale të hapura të komunikimit me nivele të ndryshme të qeverisjes - të jenë organizata joqeveritare por jo kundër zyrtarëve të qeverisë.
* Donatorët ndërkombëtarë duhet të jenë më të ndjeshëm ndaj sfidave të OSHC-ve që punojnë në këtë fushë, veçanërisht ndaj OSHC-ve të vogla me kapacitet të kufizuar në komunitete të vogla.
* OSHC-të duhet të formulojnë dhe komunikojnë mesazhe më qarta për të formësuar diskursin mbi krimin e organizuar dhe të ndërmarrin hapa të vegjël por të qëndrueshëm në komunitet për të ndërtuar qëndrueshmëri.
* OSHC-të duhet të iniciojnë procedura të kundërvajtjes ose penale në autoritet përkatëse shtetërore pasi gazetarët hulumtues të nxjerrin një lajm.

*‘Shpresojmë që ky raport të mund të kontribuojë për të kuptuar më mirë ndikimin lokal të krimit të organizuar dhe të nxjerrë në pah punën e njerëzve të guximshëm dhe të përkushtuar në komunitetet e tyre,'tha bashkëautori Walter Kemp. ‘Megjithëse organizatat e shoqërisë civile përballen me sfida të mëdha në Ballkanin Perëndimor, solidariteti mund t'i ndihmojë ato të bëhen më të forta së bashku.’*

Raporti do të prezantohet më 19 Mars në një webinar 90 minutësh dhedo të paraqesë njohuri nga ekipi hulumtues i GI-TOC dhe nga përfaqësues të shoqërisë civile të cilët do të diskutojnë rëndësinë e shoqërisë civile në trajtimin e krimit të organizuar në Ballkanin Perëndimor. Interpretimi do të sigurohet në gjuhën shqipe, maqedonase dhe boshnjake-malazeze-serbe.

**Zbulo më shumë:**

**Për më shumë informacion mbi ngjarjen,** [**clickhere**](https://globalinitiative.net/analysis/resilient-balkans/)

**Për më shumë informacion mbi Observatorin,** [**click here**](https://globalinitiative.net/observatory/see_obs/)

**Për pyetje të mëtejshme ju lutemi kontakton Claudio Landi (**[**Claudio.landi@globalinitiative.net**](mailto:Claudio.landi@globalinitiative.net)**).**

Rreth Nismës Globale

*Nisma Globale Kundër Krimit të Organizuar Ndërkombëtar është një rrjet profesionistësh që punojnë në vijat e frontit të luftës kundër ekonomisë së paligjshme dhe aktorëve kriminalë. Përmes një rrjeti vëzhguesish të shoqërisë civile globale mbi ekonominë e paligjshme, ne monitorojmë trendet në zhvillim dhe punojmë për të ndërtuar bazën e provave për veprimet e politikave, përhapim ekspertizën e Rrjetit tonë dhe katalizojmë përgjigjet multisektoriale dhe holistike në një varg llojesh të krimit. Me Fondin e Qëndrueshmërisë së Nismës Globale, ne mbështesim aktivistët e komunitetit dhe OJQ-të lokale që punojnë në zona ku qeverisja e krimit po minon në mënyrë kritike sigurinë dhe mundësitë e jetës së njerëzve.*

Rreth SEE-Obs

*Observatori është një platformë që lidh dhe fuqizon aktorët e shoqërisë civile në Shqipëri, Bosnjë dhe Hercegovinë, Kosovë, Mal të Zi, Maqedoni të Veriut dhe Serbi. Observatori synon të ndihmojë shoqërinë civile të identifikojë, analizojë dhe hartojë trendet kriminale dhe ndikimin e tyre në rrjedhat e paligjshme, qeverisje, zhvillim, marrëdhëniet ndëretnike, sigurin dhe sundimin e ligjit dhe i mbështet ato në monitorimin e dinamikës kombëtare dhe trendeve më të gjera rajonale dhe ndërkombëtare të krimit të organizuar. Observatori u lançua si rezultat i Samitit të Ballkanit Perëndimor 2018 në Londër, pjesë e Procesit të Berlinit.*